Joachim Kwetzinsky

Joachim Victor Birkeland Kjelsaas von Kwetzinsky-Stetzenkow (født 1978), kjent som Joachim Kwetzinsky, er en norsk klassisk pianist.

 Bakgrunn 

Kwetzinsky er sønn av forfatteren Oddbjørn Birkeland og pianisten Berit Kjelsaas Kwetzinsky. Etternavnet har han fra sin stefar,Joachim Kjelsaas Kwetzinsky: Usentimental følsomhet , Ballade scenografen Truls Kwetzinsky.

 Utdannelse og verk 

Han er utdannet ved Norges musikkhøgskole, hvor han studerte med Einar Steen-Nøkleberg, og han har også vært student av Liv Glaser og Jiri Hlinka. Han har holdt konserter i over 20 land, har utgitt flere album og urfremført verker av en rekke komponister. Hans første album utkom i 2010 med musikk av Dmitrij Sjostakovitsj og Rodion Sjtsjedrin. Kwetzinsky har samarbeidet mye med David Arthur Skinner, Johannes Martens og med komponisten Marcus Paus, og utgav sammen med Martens portrettplaten Marcus Paus i 2013.Joachim Kwetzinsky, mic.noJoachim Kwetzinsky Joachim Kwetzinsky: Marcus Paus: Trauermusik/4 Memento Mori/Sonata For Cello And Piano, Radio Ludo I 2018 utgav Kwetzinsky og Julie Kleive platen En hellig, alminnelig lek, med sanger av Marcus Paus til dikt av André Bjerke.To kjettere imellom i Vårt Land

Sammen med David Arthur Skinner har Kwetzinsky utforsket grensesnittet mellom komponert klassisk musikk og improvisert jazz. Ved å sette søkelyset på musikk fra det 20. og 21. århundret, og på strukturelle elementer og rytmer, ville de dekonstruere komponert musikk gjennom eksperimentering for å finne møtepunkter mellom ulike musikktradisjoner.

I tillegg til virket som frilanspianist, er Kwetzinsky høyskolelektor i akkompagnement ved Barratt Due musikkinstitutt, prosjektleder for The International Edvard Grieg Piano Competition i Bergen, og styreleder i Norsk Tonekunstnersamfund.

 Priser 
Han var prisvinner i Concours Grieg i 2002, vant konkurransen om Rikskonsertenes lanseringsprogram INTRO-klassisk i 2004 og mottok Robert Levins Festspillpris i Bergen i 2009.Joachim K. Kwetzinsky tildelt Robert Levins Festspillpris, Ballade

 Plateutgivelser 
 Polyphonic Dialogues, 2L
 Figments and Fragments, 2L
 Marcus Paus, Aurora, 2013
 En hellig, alminnelig lek, Grappa Musikkforlag, 2018
 Dypt i forledelsen, 2020

 Referanser 

 Eksterne lenker 
 Offisiell side

Kategori:Norske klassiske pianister
Kategori:Alumni fra Barratt Due musikkinstitutt